Polşa Krallıq Ordusu

Polşa Krallıq Ordusu () və ya Polşa Vermaxtı () — Polşa Legionunun komandanı olan Yuzef Pilsudskinin Almaniya İmperiyasına bağlılıq andı içməkdən imtina etməsindən sonra yaradılan və almanlar tərəfindən Polşa Vermaxtı olaraq alçaldıcı adla çağırılan hərbi birlik.David G. Williamson (2011), Poland Betrayed: The Nazi-Soviet Invasions of 1939 Stackpole Books, page 3. ISBN 0811708284 Polşa Krallıq Ordusu Almaniya tərəfindən hazırlanmış Orta Avropa planına görə yaradılmalı olan kukla Polşa krallığının hərbi birliyi olaraq düşünülmüşdür.Jesse Curtis Kauffman (2008), Sovereignty and the Search for Order in German-occupied Poland, 1915-1918 ProQuest, page 61. ISBN 0549846204 Birliklərin toplanması zamanı əldə olunan say nəticəsi aşağı olsa da toplanmış qüvvələr alman ordularının komandanlığına verildi. Hərbi birliyin Baş komandanlığı vəzifəsinə general qubernator Hans Hartviq fon Beseler təyin olunsa da, bu vəzifəni faktiki olaraq təlim qüvvələrinin rəhbəri olan Feliks fon Bart həyata keçirirdi.Jerzy Jan Lerski (1996), Historical Dictionary of Poland, 966-1945 Greenwood Publishing, page 462. ISBN 0313260079

5 noyabr 1916-cı ildə qəbul olunan qanun və Polşa Krallığının yaradılmasından sonra 10 aprel 1917-cı ildə hərbi birliklər yaradıldı. Birliklərin formalaşmasında istifadə olunan əsas qüvvələr keçmiş Polşa Legionuna bağlı olan birliklər idi.

1917-ci ilin iyul ayında baş verən And böhranından sonra Polşa Legionuna bağlı olan əsgərlərin 1/4-i Almaniya İmperatoru II Vilhelmə sədaqət andı içməkdən imtina edir. Ümumilikdə 70 min nəfərlik hərbi qüvvənin 50 min nəfəri imperatora bağlılıq göstərdi və daha sonra bu qüvvələr əsasında Polşa Vermaxtı formalaşdırıldı. 19 oktyabr 1918-ci ildə birliklərin komandanlığı Polşa Tənzimləmə Şurasına verildi və müstəqilliyini əldə edən ölkə öz ordusunu bu qüvvələr əsasında formalaşdırdı.

 Həmçinin bax 

 And böhranı
 Yuzef Pilsudski

 İstinadlar 

Kateqoriya:Polşanın hərb tarixi